Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2016. gada 11. oktobra noteikumos Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.10.2019.-01.11.2019. |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Latvijas Darba devēju konfederācija, Latvijas Tirdzniecības un rūpniecības kamera, [Latvijas Lielo pilsētu asociācija](https://dvs.em.gov.lv/Portal/Administration/Contacts/Organization?OrganizationId=11888) |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija, Vides aizsardzības un reģionālās attīstības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekta 1., 2. un 6. punkts:**“1. Izteikt 2.1. apakšpunktu šādā redakcijā:“2.1. vienošanās dalībnieks – komersantus pārstāvoša organizācija, komersants, pašvaldība, plānošanas reģions vai pašvaldības pārstāvoša organizācija, kas brīvprātīgi apņemas sasniegt paredzēto enerģijas ietaupījuma mērķi, īstenojot konkrētus energoefektivitātes paaugstināšanas pasākumus atbilstoši noslēgtās vienošanās nosacījumiem;”.2. Izteikt 6. punktu šādā redakcijā:“6. Atbildīgā ministrija ne retāk kā reizi gadā publicē savā tīmekļvietnē aicinājumu komersantiem, tos pārstāvošajām organizācijām, pašvaldībām, plānošanas reģioniem vai pašvaldības pārstāvošām organizācijām noslēgt vienošanos ar atbildīgo ministriju par energoefektivitātes uzlabošanu.”6. Papildināt noteikumus ar 12.1 punktu šādā redakcijā:“12.1 Vienošanās starp atbildīgo ministriju un plānošanas reģionu vai pašvaldības pārstāvošu organizāciju ietver:12.11. plānošanas reģiona vai pašvaldības pārstāvošas organizācijas enerģijas ietaupījuma mērķi;12.12. plānošanas reģiona vai pašvaldības pārstāvošas organizācijas energoefektivitātes plānu, kas ir atsevišķs dokuments vai cita dokumenta sastāvdaļa;12.13. plānošanas reģiona vai pašvaldības pārstāvošas organizācijas pienākumu informēt pārstāvētās pašvaldības par energoefektivitātes paaugstināšanas jautājumiem;12.14. plānošanas reģiona vai pašvaldības pārstāvošas organizācijas pienākumu sniegt informāciju atbildīgajai ministrijai par vienošanās izpildes gaitu;12.15. nosacījumus attiecībā uz atbalsta iespējām energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos, kā arī atbalsta atmaksas nosacījumus;12.16. citu informāciju, kas nepieciešama noslēgtās vienošanās izpildei.”” | **Latvijas Lielo pilsētu asociācijas 27.09.2019. priekšlikums:**“Aicinām izslēgt no paplašinātā Noteikumu projekta noteikto vienošanās dalībnieku loka plānošanas reģionus. Saskaņā ar Reģionālās attīstības likuma 16.1 pantu plānošanas reģiona kompetencē neietilpst saistību uzņemšana par energoefektivitātes paaugstināšanu.”**Vides aizsardzības un reģionālās attīstības ministrijas 23.10.2019. iebildums:**“Plānošanas reģioniem ir augoša loma energoplānošanā reģionālā līmenī. Jau šobrīd plānošanas reģioni ar savu darbību faktiski veicina enerģijas patēriņa samazinājumu, kas ir Noteikumu[[1]](#footnote-1) mērķis. Ilgtermiņā saskatām nepieciešamību veidot plānošanas reģionus kā reģionālus kompetenču centrus energoplānošanas jautājumos, tai skaitā energoefektivitātes paaugstināšanā.Savukārt, saskaņā ar Reģionālās attīstības likuma 161. pantu, plānošanas reģioni nosaka reģiona attīstības galvenos pamatprincipus, mērķus un prioritātes, kas tiešā mērā saistīts ar energoplānošanu un energoefektivitātes paaugstināšanu. Piemēram, Vidzemes plānošanas reģionā izstrādāta Ceļa karte uz ilgtspējīgu, oglekļa mazietilpīgu ekonomiku, kuras ieviešana saistīta ar atjaunojamo energoresursu īpatsvara paaugstināšanu un energoefektivitātes veicināšanu. Tādējādi lūdzam noteikumu projektā atgriezt svītrotos 1., 2. un 6. punktu, tajos atstājot arī plānošanas reģionus kā potenciālos vienošanās slēdzējus.” | **Nav ņemts vērā**Lūdzam skat. Vides aizsardzības un reģionālās attīstības ministrijas 23.10.2019. iebildumu.**Ņemts vērā** | **Noteikumu projekta 1., 2. un 6. punkts:**“1. Izteikt 2.1. apakšpunktu šādā redakcijā:“2.1. vienošanās dalībnieks – komersantus pārstāvoša organizācija, komersants, pašvaldība, plānošanas reģions vai pašvaldības pārstāvoša organizācija, kas brīvprātīgi apņemas sasniegt paredzēto enerģijas ietaupījuma mērķi, īstenojot konkrētus energoefektivitātes paaugstināšanas pasākumus atbilstoši noslēgtās vienošanās nosacījumiem;”.2. Izteikt 6. punktu šādā redakcijā:“6. Atbildīgā ministrija ne retāk kā reizi gadā publicē savā tīmekļvietnē aicinājumu komersantiem, tos pārstāvošajām organizācijām, pašvaldībām, plānošanas reģioniem vai pašvaldības pārstāvošām organizācijām noslēgt vienošanos ar atbildīgo ministriju par energoefektivitātes uzlabošanu.”6. Papildināt noteikumus ar 12.1 punktu šādā redakcijā:“12.1 Vienošanās starp atbildīgo ministriju un plānošanas reģionu vai pašvaldības pārstāvošu organizāciju ietver:12.11. plānošanas reģiona vai pašvaldības pārstāvošas organizācijas enerģijas ietaupījuma mērķi;12.12. plānošanas reģiona vai pašvaldības pārstāvošas organizācijas energoefektivitātes plānu, kas ir atsevišķs dokuments vai cita dokumenta sastāvdaļa;12.13. plānošanas reģiona vai pašvaldības pārstāvošas organizācijas pienākumu informēt pārstāvētās pašvaldības par energoefektivitātes paaugstināšanas jautājumiem;12.14. plānošanas reģiona vai pašvaldības pārstāvošas organizācijas pienākumu sniegt informāciju atbildīgajai ministrijai par vienošanās izpildes gaitu;12.15. nosacījumus attiecībā uz atbalsta iespējām energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos, kā arī atbalsta atmaksas nosacījumus;12.16. citu informāciju, kas nepieciešama noslēgtās vienošanās izpildei.”” |
| 2. | **Noteikumu projekta 7. punkts:**“7. Izteikt noteikumu 17. punktu šādā redakcijā:“17. Ja vienošanās dalībnieks nenodrošina energoefektivitātes uzlabošanas pasākumu uzraudzību vai ziņošanu par enerģijas ietaupījumu vai neizpilda citus vienošanās nosacījumus, vienošanās tiek izbeigta šādā kārtībā:17.1. atbildīgā ministrija nosūta vienošanās dalībniekam atgādinājumu, kurā aicina vienošanās dalībnieku iesniegt šo noteikumu [14. punktā](https://likumi.lv/ta/id/285879#p14) minēto ziņojumu, vai pieprasījumu iesniegt informāciju par vienošanās nosacījumu izpildi, norādot iesniegšanas termiņu, kas nav īsāks par trim mēnešiem;17.2. ja vienošanās dalībnieks neievēro šo noteikumu 17.1. apakšpunktā minētos nosacījumus, atbildīgā ministrija izbeidz vienošanos, izslēdzot vienošanās dalībnieku no vienošanās reģistra;17.3. ja energoauditiem un atsevišķiem energoefektivitātes uzlabošanas pasākumiem ir piešķirts atbalsts šīs vienošanās ietvaros un vienošanās dalībnieks neievēro šo noteikumu 17.1. apakšpunktā minētos nosacījumus, atbildīgā ministrija pieprasa piešķirtā atbalsta atmaksu, piemēro procentu likmi saskaņā ar Komisijas 2004. gada 21. aprīļa regulas Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. un 11. pantu un izbeidz vienošanos, izslēdzot vienošanās dalībnieku no vienošanās reģistra.”” | **Tieslietu ministrijas 18.09.2019. iebildums:**“Projekta 7. punktā ietvertais Ministru kabineta 2016. gada 11. oktobra noteikumu Nr. 669 "Kārtība, kādā noslēdz un pārrauga brīvprātīgu vienošanos par energoefektivitātes uzlabošanu" (turpmāk – noteikumi) 17.2. un 17.3. apakšpunktā ietvertais regulējums dublējas, proti, abas tiesību normas noteic, ka atbildīgā ministrija izbeidz vienošanos, izslēdzot vienošanās dalībnieku no vienošanās reģistra. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 3.3. apakšpunktu normatīvā akta projektā neietver normas, kas dublē tajā pašā normatīvā akta projektā ietverto regulējumu. Ievērojot minēto, lūdzam izvērtēt iespēju redakcionāli precizēt projekta 7. punktā ietverto noteikumu 17.2. un 17.3. apakšpunktu, piemēram, vienā tiesību normā nosakot gadījumus, kādos atbildīgā ministrija izbeidz vienošanos, izslēdzot vienošanās dalībnieku no vienošanās reģistra, bet otrā tiesību normā nosakot atbildīgās ministrijas tiesības pieprasīt piešķirtā atbalsta atmaksu.” | **Ņemts vērā** | **Noteikumu projekta 7. punkts:**“7. Izteikt noteikumu 17. punktu šādā redakcijā:“17. Ja vienošanās dalībnieks nenodrošina energoefektivitātes uzlabošanas pasākumu uzraudzību vai ziņošanu par enerģijas ietaupījumu vai neizpilda citus vienošanās nosacījumus, vienošanās tiek izbeigta šādā kārtībā:17.1. atbildīgā ministrija nosūta vienošanās dalībniekam atgādinājumu, kurā aicina vienošanās dalībnieku iesniegt šo noteikumu [14. punktā](https://likumi.lv/ta/id/285879#p14) minēto ziņojumu, vai pieprasījumu iesniegt informāciju par vienošanās nosacījumu izpildi, norādot iesniegšanas termiņu, kas nav īsāks par trim mēnešiem;17.2. ja vienošanās dalībnieks neievēro šo noteikumu 17.1. apakšpunktā minētos nosacījumus, atbildīgā ministrija izbeidz vienošanos, izslēdzot vienošanās dalībnieku no vienošanās reģistra;17.3. ja energoauditiem un atsevišķiem energoefektivitātes uzlabošanas pasākumiem ir piešķirts atbalsts šīs vienošanās ietvaros un vienošanās dalībnieks neievēro šo noteikumu 17.1. apakšpunktā minētos nosacījumus, atbildīgā ministrija pieprasa piešķirtā atbalsta atmaksu.”” |
| 3. | Noteikumu projekts, anotācija | **Finanšu ministrijas 18.09.2019. iebildums:**“1. Atbilstoši Energoefektivitātes likuma (29.03.2016 red.) 8.panta trešajā daļā noteiktajam deleģējumam un tā sākotnējās ietekmes novērtējuma ziņojumā (anotācija) sniegtajam skaidrojumam Energofektivitātes likuma 8.panta trešā daļa paredz, ka kārtību, kādā tiek noslēgta vienošanās par energoefektivitātes paaugstināšanu un uzraudzīta tā izpilde, kā arī atbalsta energoauditiem piešķiršanas nosacījumu vienošanās par energoefektivitātes paaugstināšanu ietvaros, nosaka Ministru kabinets.Ņemot vērā šobrīd spēkā esošo Ministru kabineta noteikumu Nr.669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” redakciju, konstatējam, ka atbalsta piešķiršanas nosacījumi energoauditam tajos nav iekļauti, vienlaikus no noteikumu redakcijas nav viennozīmīgi saprotams, kāds atbalsts pasākuma ietvaros tiek sniegts, t.i., vai pasākums tiek kvalificēts kā komercdarbības atbalsts un tas ir ieviests atbilstoši komercdarbības atbalsta regulējumam. Ņemot vērā minēto, lūdzam skaidrot, kādā normatīvajā aktā minētie energoaudita atbalsta piešķiršanas nosacījumi ir ietverti un saskaņā ar kādu komercdarbības atbalsta regulējumu šāds pasākums ir ieviests. Mūsuprāt, lai nodrošinātu, ka gan atbalsta sniedzējiem, gan atbalsta saņēmējiem ir zināmi un skaidri saprotami komercdarbības atbalsta nosacījumi, kā arī, lai nodrošinātu, ka komercdarbības atbalsta prasības tiek piemērotas korekti, tiem ir jābūt iestrādātiem valsts atbalsta programmā (piem., Ministru kabineta noteikumos), nevis tikai iekļauti vienošanās.”**Finanšu ministrijas 18.09.2019. iebildums:**“2. Vēršam uzmanību, ka saskaņā ar Direktīvu 2012/27/ES lieliem uzņēmumiem energoauditi jāveic ik pēc četriem gadiem, tādēļ atbalstu energoauditiem lielos uzņēmumos saskaņā ar Komisijas regulu Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu un saskaņā ar Pamatnostādnēm par valstu atbalstu vides aizsardzībai un enerģētikai 2014.-2020.gadam, var piešķirt tikai tiktāl, ciktāl atbalsts nekompensē obligāto energoauditu lielajiem uzņēmumiem, kas nepieciešams saskaņā ar Direktīvu 2012/27/ES. Atbalsts energoauditiem lielos uzņēmumos var tikt piešķirts/var paredzēt piešķirt saskaņā ar Komisijas regulu Nr.1407/2013, par Līguma par Eiropas Savienības darbību 107. un 108. panta piemērošanu de minimis atbalstam. Lūdzam attiecīgi precizēt noteikumu projektu un anotāciju.”**Finanšu ministrijas 18.09.2019. iebildums:**“3. Vienlaikus, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), kas skar jautājumus par komercdarbības atbalsta atgūšanu, aicinām noteikumu projekta punktus, kas paredz atbalsta atmaksas nosacījumus (gadījumā, ja atbalsts tiek kvalificēts kā komercdarbības atbalsts), tos precizēt, paredzot finansējuma saņēmējam pienākumu atmaksāt visu saņemto komercdarbības atbalsta atmaksu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 10. pantu, tiem pieskaitot 100 bāzes punktus, no dienas, kad nelikumīgs komercdarbības atbalsts tika nodots atbalsta saņēmēja rīcībā līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 11. pantā noteikto procentu likmes piemērošanas metodi. Lūdzam attiecīgi precizēt noteikumu projektu un anotāciju.” | **Ņemts vērā**Skaidrojam, ka pašlaik nav spēkā esoša atbalsta programma, kā arī netiek sniegts atbalsts energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar brīvprātīgu vienošanos par energoefektivitātes uzlabošanu. Pamatojoties uz Energoefektivitātes likuma 8. panta otro daļu, kas paredz, ka atbildīgā ministrija var sniegt atbalstu energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar šo vienošanos, Ministru kabineta 2016. gada 11. oktobra noteikumos Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” (turpmāk – MK noteikumi Nr. 669) ir noteikts, ka vienošanās ietver nosacījumus attiecībā uz atbalsta iespējām (nevis esošu atbalstu) energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos. Atbilstoši anotācijā norādītajam, grozījumi MK noteikumos Nr. 669 tiek veikti, pamatojoties uz Valsts kontroles ieteikumu, ar mērķi noteikt atbildību par vienošanās neizpildi. Grozījumi MK noteikumos Nr. 669 neparedz atbalsta programmas izstrādi.Vienlaikus Ekonomikas ministrija izvērtē atbalsta sniegšanas iespējas vienošanās slēdzējiem, un gadījumā, ja tiks rasts finansējums, izstrādās atbalsta programmu, kura tiks virzīta apstiprināšanai Ministru kabinetā. | - |
| Līga Mičule |
| (par projektu atbildīgās amatpersonas vārds un uzvārds) |
| Vecākā eksperte |
| (amats) |
| 67013030 |
| (tālruņa un faksa numurs) |
| Liga.Micule@em.gov.lv |
| (e-pasta adrese) |

1. Ministru kabineta 2016. gada 11. oktobra noteikumi Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” [↑](#footnote-ref-1)